ריכרד תומאלה

ריכרד תומאלה (בגרמנית: Richard Thomalla; 23 באוקטובר 1903 – 12 במאי 1945) היה קצין אס אס בגרמניה הנאצית. כמהנדס אזרחי היה מראשי תוכנית לובלין בפולין הכבושה. תומאלה הוא מן האחראים הראשיים להקמת מחנות המוות בלז'ץ, סוביבור וטרבלינקה בעת השואה.

מבצע ריינהרד

תומאלה נולד באננהוף, שלזיה עילית, שבאימפריה הגרמנית. בשנת 1932 הצטרף למפלגה הנאצית כחבר מספר 1,238,872 ולאס אס כחבר מספר 41,206.

מחנה המוות הראשון שהוקם תחת פיקוחו היה מחנה בלז'ץ. הקמת המחנה החלה ב-1 בנובמבר 1941 והסתיימה במרץ 1942, אז החל לפקח על הקמת מחנה סוביבור. הפועלים שהקימו את המחנות היו אסירים שנלקחו מכפרים ומערים סביב שטחי המחנות. תומאלה קיבל את הפיקוד על הזונדרקומנדו בסוביבור, חיילי יחידה זו מנו כ-80 אסירים יהודים מן הגטאות סביב המחנה שהובאו למחנה לצורך עבודת פרך. כיתה של 10 אוקראינים שאומנו במחנה טרווניקי הוכנסו למחנה כדי לפקח על האסירים היהודים. עם השלמת בניית המחנה כל היהודים בזונדרקומנדו חוסלו והפיקוד על המחנה הועבר מידיו של תומאלה לידי פרנץ שטנגל מאפריל 1942. תומאלה המשיך לפקח ולהקים את מחנה המוות טרבלינקה שהיה העתק כמעט מושלם של סוביבור.

איש האס אס ארווין למברט, שלקח חלק בתוכנית T4 - אותנסיה והיה אחראי על תאי הגזים שהותקנו בטרבלינקה העיד על תומאלה:

בין יולי 1942 עד אוקטובר 1943, קרוב ל-850,000 איש נרצחו בטרבלינקה. לפי הדיווחים, תומאלה הוצא להורג על ידי הנ.ק.ו.ד. (משטרת ברית המועצות) בצ'כיה ב-12 במאי 1945.

קישורים חיצוניים

הערות שוליים

פושעי מלחמה נאצים שהוצאו להורג
סגל מחנה סוביבור
בלז'ץ
טרבלינקה
פושעי מלחמה נאצים
גרמנים שנולדו ב-1903
גרמנים שנפטרו ב-1945